Võistlusjuhend
Eesti meistrivõistluste IV etapp autokrossis veoautodele ja
II etapp veobagidele
Tapa vallavalitsuse karikas 2007

Registreeritud Eesti Autospordi liidus 42/AK

1. Võistluse koht, aeg, ajakava
1.1. Võistlus toimub pühapäeval 27. mail 2007. a. Tapa autokrossirajal
1.2.Võistluse ajakava
8.00-9.30 võistlustele registreerimine, dokumentide kontroll, tehniline ülevaatus.
09.40 – 10.20 võistlejate paraad ja võistluste pidulik avamine Tapa kesklinnas, võistlejate ja võistlusautode osalemine kohustuslik. Paraadi distantsi pikkus on 7 km.
10.30 Võistlejate koosolek.
10.45-12.25 treeningsõidud, ajavõtuga kontrollsõidud.
12.45 Esimesed võistlussõidud.
Täpne ajakava ja võistlussõitude tulemused võistluste teadete tahvlil.
Võistluste orienteeruv lõpp kell 18

2. Võistluste organiseerimine ja juhtimine
2.1 Võistlused viiakse läbi vastavuses EAL Võistlusmäärustega autokrossis, kehtivate tehniliste tingimustega, Eesti MV Üldjuhendiga ja antud võistluse juhendiga.
2.2 Võistluse korraldaja Virumaa Autospordiklubi Plekikiisu, tel 56 640 014. Võistluste juhend avaldatakse internetisaitidel www.rally.ee ja www.autosport.ee .
Võistluste meediakajastus internetis aadressil www.rally.ee ja www.kuulutaja.ee
2.3.
Peakohtunik: Jaan Villak
Peaajamõõtja, sekretariaadi juht: 
Tehnilise komisjoni juht: Aivari Lepik
Rajameister: Mart Kork
Direktor: Aivar Ojaperv
Ametlikud isikud kannavad EAL-i oranzhe veste.

3. Rada
3.1. Tapa autokrossirada, pikkus 1200 m, laius 10-16 m, stardis kuni 20 m. Sõidusuund päripäeva. Rajakatteks on kruus, paepinnas. Rada on kivine. Võistlusraja servad on tähistatud kasutatud rehvidega. EAL rajalitsents nr: …

4. Võistlusklassid
4.1. Veoautod GAZ-51/52
4.2. Veoautod GAZ-53
4.3. Veobagid GAZ-51
4.4. Veobagid GAZ 53

5.Osavõtjad, osavõtumaks, registreerumine
5.1 Osavõtjad peavad esitama kehtiva EAL või LAF sõitjalitsentsi, auto tehnilise kaardi, EAL või LAF registreerijalitsentsi ning täidetud osavõtuavalduse.
5.2 Osavõtumaks 400 EEK. Tasumine kohapeal sularahas.

6. Võistluste käik
6.1 Võistluste käik vastavalt üldjuhendile EMV Veoautokrossis 2007.

7. Start
7.1 Stardi paigutus 2-3-2-3-2. Stardisignaal antakse fooriga.
7.2 Valestartijat karistatakse vastavalt võistlusmäärustele ja veoautokrossi üldjuhendile 2007.
7.3 Võistlejaid informeeritakse finišini jäänud ringide arvust eritahvlitega.

8. Protestid
8.1 Proteste võib esitada võistluste peakohtunikule vastavalt EAL Võistlusmäärustikule 15 minuti jooksul pärast mitteametlike tulemuste avaldamist teadetetahvlil. Protestimaks 1000 EEK, auto lahtivõtmisel 3000 EEK.

9. Autasustamine
9.1 Igas masinaklassis autasustatakse kolme paremat karikate ja esemeliste auhindadega. Juhul, kui samas masinaklassis startis viis või vähem võistlejat, võib korraldaja autasustada ainult võitjat.
9.2 Autasustamine toimub võistluspaigas 30 minutit pärast võistlustulemuste avaldamist ametlikul teadetetahvlil.

10. Vastutus ja kindlustus
10.1 EAL ja võistluste korraldajad ei vastuta võimalike õnnetuste ja nende tagajärgede eest.

11. Muud
11.1 Võistlejate paraadilt puudunud võistlejad ja võistlusautod lubatakse starti vaid kahekordse (800 EEK) osalemistasu tasumisel võistluste sekretariaati. 
11.2 Vastavalt veoautokrossi üldjuhendile 2007 vastutab võistleja enda ja oma kaaskondlaste käitumise eest võistluspaigas. Võistluste käigus tekkinud küsimuste, probleemide või ettepanekutega võib võistluse kohtunike poole pöörduda ainult võistleja või tema registreerija klubi esindaja. Võistlussõidu toimumise ajal kohtunike töö segamine ja takistamine on keelatud ja seda käsitletakse kui ebasportlikku käitumist. Ebasportliku käitumise või kohtunike töö segamise eest on trahv 1000 EEK.
11.3 Boksides on suurimaks lubatud sõidukiiruseks 20 km/h. Lubatud kiiruse ületanud võistlejate käitumine samastatakse ebasportliku käitumisega ning neile kehtivad samad sanktsioonid, mis märgitud punktis 11.2.
11.4 Võistluspaigas tohivad sõita ainult võistlusmasinad ja teenindusautod. Igasugune ATV–de, mopeedide ja taolistega liiklemine, samuti astmelaudadel, veokastis või mujal sõitmine on keelatud (ka võistlejate paraadil). Trahv rikkumise eest on 500 EEK. Trahv määratakse määrust rikkuva meeskonna võistlejale.
11.5 Trahvi määramise õigus võistluspaigas on võistluste peakohtunikul ja võistluste direktoril; trahvi tasumata jätmise korral ei lubata võistlejat järgmisesse võistlusstarti või jäetakse välja kuulutamata tema võistlustulemus.